REKLAMAČNÝ PORIADOK A PODMIENKY VRÁTANIA TOVARU
spoločnosti Condor plast s.r.o.
Prevádzkovateľ:
· Obchodné meno: Condor plast s.r.o.
· Sídlo spoločnosti (fakturačná adresa): Komárňanská 58, 932 01 Veľký Meder
· Prevádzka (výrobné a predajné priestory / adresa pre osobný odber, doručovanie reklamácií a vrátenie tovaru): Brestovec 349, 946 17 Brestovec 
· IČO: 50631489
· DIČ: 2120399589   /  IČ DPH: SK2120399589
· Zápis v OR: Okresný súd Trnava, Oddiel: Sro, Vložka číslo: 38951/T
· Bankové spojenie: IBAN: SK4111000000002943081810, SWIFT: TATRSKBX
· E-mail: info@condorplast.eu
· Telefón: +421 948 940 119

1. VRÁTENIE TOVARU A ODSTÚPENIE OD ZMLUVY DO 14 DNÍ
- Sériový tovar: Kupujúci – Spotrebiteľ je oprávnený bez uvedenia dôvodu odstúpiť od zmluvy do 14 dní od prevzatia tovaru. Tovar musí doručiť na adresu prevádzky: Brestovec 349, 946 17 Brestovec. Náklady na vrátenie tovaru znáša spotrebiteľ.
- Výnimka (Tovar na mieru): Nárok na odstúpenie do 14 dní zaniká pri tovare zhotovenom podľa osobitných požiadaviek spotrebiteľa alebo pri sériovom tovare s individuálnymi úpravami (napr. dodatočné prítokové potrubie).

2. STORNO OBJEDNÁVKY / SLUŽBY
- Spotrebiteľ môže bezplatne stornovať objednávku sériového tovaru e-mailom alebo telefonicky až do momentu jej expedície.
- Pri zákazkovej výrobe alebo výrobkoch s úpravami je možné storno vykonať len do momentu zahájenia výrobných prác. V prípade neskoršieho storna má predávajúci právo na náhradu účelne vynaložených nákladov z prijatej zálohy.

3. SPÔSOB VRÁTENIA FINANČNÝCH PROSTRIEDKOV
- V prípade odstúpenia od zmluvy alebo uznanej reklamácie s nárokom na vrátenie peňazí vrátime finančné prostriedky rovnakým spôsobom, aký bol použitý pri platbe (pri online platbe kartou/prevodom cez platobnú bránu  sa platba vracia danú kartu/účet, pri dobierke/bankovom prevode na účet určený zákazníkom), a to najneskôr do 14 dní od doručenia vráteného tovaru
- Spotrebiteľ nemá nárok na vrátenie nákladov na doručenie produkov.

4. POSTUP PRI REKLAMÁCII
- Záručná doba pre spotrebiteľa je 24 mesiacov od prevzatia tovaru.
- Reklamáciu si kupujúci uplatňuje písomne e-mailom na info@condorplast.eu alebo poštou na adrese sídla alebo prevádzky.
- Reklamácia bude vybavená najneskôr do 30 dní.
